แบงก์โน้ตส์
พรรคกสิกร
18 ส.ค. 2554

พรรคกสิกร
เป็นแบงก์ที่กล้าตลอด ไม่ว่าจะมีงานอะไร กสิกรไทยไม่หวั่น จัดแถลงข่าววันเดียวกับการชุมนุมคนเสื้อแดงปิดราชประสงค์ และดันเป็นวันจับสลากหมายเลขพรรค สส. ระบบบัญชีรายชื่อ เวลาไก่โห่พอๆ กัน นักข่าวเลยคึกคัก คุณแหล่งข่าวก็ครึกครื้นคุยกันโขมงโฉงเฉงเรื่องการเมือง




“พี่อ๋อ-กฤษฎา ล่ำซำ” เดินปรี่เข้ามาทักทายนักข่าว “พวกคุณเลือกพรรคอะไรกัน?” 
และ “จะเลือกใครดี?” แหมคุณพี่คำถามนี้นักข่าวน่าจะถามดีกว่ามั้ย
พอแซวเล่นสาขาแถวราชประสงค์ล่ะจะทำไง คำตอบ “ไม่มีอะไร เดี๋ยวพี่ก็รอปิด” แล้วก็ยิ้มเห็นฟัน 32 ซี่แน่ะ 
นายอ๋อเริ่มเครื่องติดอยากออกความเห็นบ้าง “นี่จริงๆ นะผมว่าพรรคไหนๆ นโยบายก็เหมือนกันแหละ คล้ายกัน...เออแล้วสรุปจะเลือกใครดี”
เอางี้ขอเสนอพรรคนี้ “หมายเลข 25 พรรคกสิกรไทย” เหมาะกับพี่มากๆ อิๆๆๆ